Държавен вестник, бр. 32, 2026 г., стр. 29

БРОЙ  32	
Д Ъ Р Ж А В Е Н  В Е С Т Н И К 	
СТР.  29   
от нормативната уредба, Устава на Българския 
съюз на лекарските асистенти и фелдшери и 
настоящия кодекс.
Чл. 5. Лекарският асистент има право на 
професионална независимост и свобода на 
действията за осигуряване на медицинска 
помощ и здравни грижи за пациента, съо­
бразени с компетентността му.
Чл. 6. Лекарският асистент има право да 
извършва професионални дейности самостоя­
телно или по назначение от лекар съобразно 
разпоредбите на Наредба № 1 от 2011 г. за 
професионалните дейности, които медицин­
ските сестри, акушерките, асоциираните 
медицински специалисти, зъботехниците и 
здравните асистенти могат да извършват по 
назначение или самостоятелно.
Чл. 7. Всеки лекарски асистент има равни, 
законосъобразни възможности за медицинска 
дейност и здравна помощ, отговарящи на 
квалификацията и подготовката му.
Чл. 8. Качеството на медицинското об­
служване от лекарския асистент и грижите за 
пациента, както и контролът върху тях, трябва 
да бъдат поставени в центъра на вниманието 
при практикуването на професията.
Чл. 9. Лекарският асистент има свобода да 
разпространява знанията и уменията си вътре 
и извън страната, в която живее. Лекарският 
асистент трябва да има и условия за постигане 
на най-високо ниво в областта си на меди­
цинското образование, наука и практика. Той 
трябва да има свободен достъп до различните 
форми на квалификация и усъвършенстване, 
да участва в научни събрания на национално 
и международно ниво, медицински конгреси 
и други касаещи професията и здравеопаз­
ването прояви. 
Чл. 10. Лекарският асистент признава и 
защитава правата на своите пациенти така, 
както са посочени в Декларацията на Светов­
ната медицинска асоциация (Лисабон, 1981 г.), 
и се отнася с уважение към достойнството 
на човешката личност.
Чл. 11. Независимо от своите ангажимен­
ти лекарският асистент е длъжен да оказва 
спешна помощ на всеки болен, чиито здраве и 
живот се намират в непосредствена опасност.
Чл. 12. (1) Лекарският асистент може 
да откаже лечение и консултация, когато 
е убеден, че между него и пациента липсва 
необходимото доверие или липсват условия 
за изпълнението на неговите професионални 
задължения. Това не се отнася до задълже­
нията му да окаже медицинска помощ при 
спешни случаи.
(2) Лекарският асистент има право да от­
каже преглед, консултация и лечение, когато 
има пряка заплаха за здравето или живота му. 
Чл. 13. Лекарският асистент в ежедневната 
си дейност се стреми да защитава и утвърждава 
собствения си авторитет и този на съсловието, 
като дори извън рамките на професионалната 
си дейност и работното си място се въздържа 
от постъпки и действия, които биха уронили 
честта или достойнството на колега или на 
професионалното му съсловие.
Чл. 14. Лекарският асистент трябва да 
следи стриктно използваните начини за ин­
формиране на пациентите и населението и да 
не допуска името, квалификацията и уменията 
му да се използват с рекламна цел.
Чл. 15. Лекарският асистент може да 
участва в здравни радио- и телевизионни 
програми, печатни и електронни издания за 
разпространяване на здравни знания.
Чл. 16. При стихийни бедствия, граждан­
ски конфликти и по време на война лекар­
ският асистент по своя преценка продължава 
медицинската дейност и здравни грижи за 
пациентите си.
Чл. 17. Лекарският асистент е длъжен 
непрекъснато да се усъвършенства профе­
сионално, да търси и анализира причините 
на заболяванията и да съдейства за тяхната 
профилактика и превенция.
Раздел II
Отношения между лекарски асистент и па­
циент
Чл. 18. Лекарският асистент не може да 
извършва диагностично-консултативни и 
лечебни дейности или здравни грижи без 
съгласието на болния или близките му освен 
при непосредствена заплаха за живота на 
пациента.
Чл. 19. Лекарският асистент не може 
да провежда изследвания, които са извън 
правилата за добра медицинска практика 
или медицинските стандарти и биха могли 
да навредят на психиката, достойнството и 
морала на лицето.
Чл. 20. Необходимо е уважение относно 
интимната сфера и проблематика на паци­
ента. Недопустимо е лекарски асистент да 
се възползва от прегледа или лечението за 
осъществяване на интимност с пациента.
Чл. 21. (1) Лекарският асистент зачита 
правото на болния да бъде информиран за 
своето състояние, естество на болестта и за 
средствата и възможностите за диагностика 
и лечение. 
(2) Лекарският асистент зачита правото на 
болния да поиска второ мнение.
Чл. 22. Лекарският асистент няма право 
да прекъсва живота на пациента.
Чл. 23. Лекарският асистент е длъжен 
да потърси консултация от лекар, когато 
състоянието или заболяването на пациента 
налага това.